Tamacahut taɣerfant, tesɛa azal n usegmi, tettak-aɣ-d asmiter i tudert- nneɣ. Yakk tiɣerma snulfant-d timucuha i wakken ad fehement amaḍal, iḍrisen-agi sumata ttilint war ameskar, qqaren-tent s timawit, ttnernin cwiṭ cwiṭ. Nezmer ad naf yiwet n tmacahut tesɛa aṭas n tanḍiyin.Amsawal yesɛa azal meqqren di tsiwelt, imi d netta i d-ijebden imsefliden ad kecmen sdaxel n usugen n tmucuha.